IKTATÓSZÁM: 5-41-6/2021. TÁRGY:Pécsi Többcélú Agglomerációs Társulás 2020. évi költségvetésének végrehajtása

Melléklet:14 db

**indítvány**

PÉCSI TÖBBCÉLÚ AGGLOMERÁCIÓS TÁRSULÁS

2021. május 27.**-**i NYÍLT ÜLÉSÉRE

határozat meghozatalához

A koronavírus-járvány miatt - 2021. január 29-én közzé tett - a veszélyhelyzet kihirdetéséről és a veszélyhelyzeti intézkedések hatályba lépéséről szóló 27/2021. (I.29.) Korm. rendeletben foglaltak alapján a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglaltak szerint az önkormányzati társulási tanács feladat- és hatáskörét a veszélyhelyzet időszakában az elnök gyakorolja.

készítette: Kovácsné Németh Edit csoportvezető

KOORDINÁTOR:-

szervezeti egység: Költségvetési és közgazdasági Főosztály

Illetékes ALPOLGÁRMESTER: BOGNÁR SZILVIA

**Tisztelt Elnök Úr!**

Az államháztartásról szóló 2011. évi CXCV. törvény (Áht.) 87.§, valamint a 91. § (1) – (2) bekezdésében foglaltak értelmében az éves költségvetési beszámolók alapján évente, az elfogadott költségvetéssel összehasonlítható módon, az év utolsó napján érvényes szervezeti, besorolási rendnek megfelelő zárszámadást kell készíteni. A helyi önkormányzat költségvetésének végrehajtására vonatkozó zárszámadási rendelet tervezetét a polgármester terjeszti a képviselő-testület elé. Az Áht. 91. § és 26. §-a szerint a társulásra is ezt a jogszabályt kell alkalmazni azzal, hogy a képviselő-testület hatáskörét a társulási tanács gyakorolja, a polgármester részére meghatározott feladatokat pedig a társulási tanács elnöke látja el.

A társulási tanács a zárszámadásról határozatot hoz.

A zárszámadás tartalmilag és formailag a fentiek figyelembevételével, a törvényi előírásoknak megfelelően készült.

A határozat 1. melléklete a Társulás és a költségvetési intézmények címrendjét, 2. melléklete a Társulás összevont költségvetési mérlegét, 3. melléklete a Társulás összevont könyvviteli mérlegét, 4. melléklete a Társulás összevont bevételeit és kiadásait, 5. melléklete a Társulás bevételeit és kiadásait, 6. melléklete az intézmények bevételeit és kiadásait, 7. melléklete a Társulás által 2020. évben államháztartáson belülre nyújtott támogatásait, 8. melléklete a Társulás 2020. évi összevont maradványkimutatását, 9. melléklete a Társulás 2020. évi összevont eredménykimutatását, 10. melléklete a Társulás 2020. évi összevont vagyonkimutatását, 11. melléklete a Társulás összevont 2020. évi működési bevételeinek és kiadásainak kötelező és önként vállalt feladat szerinti bontását, 12. melléklete a Társulás 2020. évi összevont pénzeszköz felhasználását, 13. melléklete a Társulás és intézményei 2020. évi pénzmaradvány elszámolását mutatja be, a 14. melléklete a Társulás és intézményei több éves kihatással járó döntésekből származó kötelezettségeit tartalmazza.

Az előterjesztés a **Pécsi Többcélú Agglomerációs Társulás** 2020. évi zárszámadását az alábbi főösszegekkel javasolja elfogadni:

bevétel-kiadás módosított előirányzata 1.771.281.659 Ft

teljesített bevételek 1.854.139.260 Ft

teljesített kiadások 1.514.297.136 Ft

maradvány 339.842.124 Ft

Az előterjesztés a **Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat** 2020. évi zárszámadását az alábbi főösszegekkel javasolja elfogadni:

bevétel-kiadás módosított előirányzata 407.175.151 Ft

teljesített bevételek 387.326.408 Ft

teljesített kiadások 340.120.000 Ft

maradvány 47.206.399 Ft

Az előterjesztés az **Integrált Nappali Szociális Intézmény** 2020. évi zárszámadását az alábbi főösszegekkel javasolja elfogadni:

bevétel-kiadás módosított előirányzata 734.112.080 Ft

teljesített bevételek 661.354.197 Ft

teljesített kiadások 630.512.741 Ft

maradvány 30.841.456 Ft

Az előterjesztés az **Esztergár Lajos Család- és Gyermekjóléti Szolgálat és Központ** 2020. évi zárszámadását az alábbi főösszegekkel javasolja elfogadni:

bevétel-kiadás módosított előirányzata 718.038.999 Ft

teljesített bevételek 663.251.341 Ft

teljesített kiadások 612.765.454 Ft

maradvány 50.485.887 Ft

1. Költségvetési mérleg alakulása

A Társulás 2020. évi összevont költségvetési mérlegét a határozattervezet 2. melléklete mutatja be.

A Pécsi Többcélú Agglomerációs Társulás a 2020. évi eredeti költségvetésének összevont bevételi és kiadási főösszegét 1.214.706.158 Ft-ban határozta meg.

Az eredetinek tervezett 2020. évi előirányzathoz képest a Társulás költségvetésének módosított előirányzata év végére 823.301.388 Ft-tal emelkedett, azaz 2.038.007.546 Ft-ra módosult. Az előirányzat növekedés 67,77 %-os volt.

2.Könyvviteli mérleg alakulása

A Társulás 2020. évi összevont könyvviteli mérlegét a határozattervezet 3. melléklete mutatja be. A Társulás mérlegfőösszegében az előző évihez képest 108.789.198 Ft-os azaz 18,1%-os növekedés történt, ezáltal az eszközök és források állománya december 31-én **709.818.705** volt.

A vagyoni helyzet változását a következő tényezők befolyásolták:

**ESZKÖZÖK**

a). Az eszközökön belül a **tárgyi eszközök** aránya 35,7 % melynek értéke 253.436.380 Ft.

A Társulás tulajdonában lévő tárgyi eszközökre tárgyévben 28.719.292 Ft terv szerinti értékcsökkenés került elszámolásra, amely 10,18 %-os állományváltozást eredményezett.

b). Az ÁLHUBÁL Állati Hulladék Begyűjtő és Átrakó Nonprofit Kft-ben a Társulás 500.000 Ft **tartós részesedéssel** rendelkezik.

c). A Pénzeszközök állománya 2020. december 31-én 433.168.258 Ft volt, amely az előző év végi állományhoz képest 133.603.986 Ft-os növekedést mutat.

d) A **követelések** összességében 92,92%-os emelkedést mutatnak a vizsgált időszakban.

**A költségvetési évben esedékes működési bevételt növelő követelések** állománya 12.101.517 Ft volt. Az állományérték az előző időszakhoz képest 152,75 %-kal nőtt.

A könyvelés 2009. évtől tartalmazza az ellátottak, gondozottak díjtartozásait, a továbbszámlázott közüzemi szolgáltatások díjait, a gondozottak részére kiszámlázott étkezések díját, valamint a Nemzeti Adó- és Vámhivatallal szemben fennálló követelés összegét.

**A költségvetési évet követően esedékes követelések** össze 6.416.572 Ft, amely a 2020. évben továbbszámlázott közüzemi díjakat, a Nemzeti Adó- és Vámhivatallal szemben fennálló követeléseket tartalmazza, azonban a pénzügyi esedékesség 2021.év. Az állományérték 2019. évhez képest 23,36 %-kal emelkedett.

**FORRÁSOK**

A forrásokon belül legnagyobb a **saját tőke** aránya, melynek 577.556.063 Ft értéke a mérlegfőösszeg 81,36 %-át teszi ki. A saját tőke állományértéke a mérleg szerinti eredmény változása miatt összességében 175.394.047 Ft-tal növekedett.

A **költségvetési évben esedékes kötelezettségek** állománya 11.862.541 Ft volt, amely legnagyobb részben a Nemzeti Adó- és Vámhivatal felé fennálló kötelezettséget, továbbá az étkezési, valamint a közüzemi szolgáltatók felé fennálló tartozást

tartalmazza. Az állományérték a 2019. évi záróértékhez képest 44 %-kal emelkedett.

A költségvetési évet követően esedékes kötelezettségek állománya 2020. december 31-én 32.123 Ft volt.

3. A Társulás bevételeinek alakulása

A Társulás összevont bevételeit a határozattervezet 4. melléklete mutatja be.

A **költségvetési bevételek** eredeti előirányzata 1.214.706.158 Ft összegben került megállapításra.

A költségvetési bevételek 2020. évben a módosított előirányzat 103,45%-ában, 1.841.182.409 Ft összegben teljesültek. A költségvetési bevételek részét képezik a működési bevételek és az államháztartáson belülről érkező működési célú támogatások.

Az **államháztartáson belülről** érkező bevételek - a társult önkormányzatok által fizetett tagdíjak, pályázatok, közfoglalkoztatás bevételei, az ágazati és szociális ágazati pótlék bevételek - az összes bevétel 82,22%-át teszik ki és a módosított előirányzat 103,98%-ában teljesültek. A 2020. évben ezen a jogcímen 1.726.117.058 Ft került jóváírásra a Társulás bankszámláján.

A **működési bevételek** a Társulás összes bevételének 5,48%-át képviselik és a módosított előirányzat 96,06 %-ában, 115.065.351 Ft összeben teljesültek. Itt jelenik meg meg az ÁFA visszatérítés összege, a kamatbevételek, az ellátási díjak és a kiszámlázott szolgáltatások ellenértéke.

**A finaszírozási bevételek** a 2019. évi maradvány összegét (258.225.062 Ft-ot), valamint Pécs Megyei Jogú Város Önkormányzata által nyújtott irányítószervi támogatás összegét ( 1.466.663.735 Ft-ot) tartalmazza.

4. A Társulás kiadásainak alakulása

A Társulás kiadásait a határozattervezet 4. melléklete mutatja be.

A **költségvetési kiadások** eredeti előirányzata 1.214.706.158 Ft összegben került megállapításra.

A költségvetési kiadások 2020. évben 1.631.031.605 Ft összegben, a módosított előirányzat 80,03 %-ában teljesültek.

A költségvetési kiadásokon belül a legmeghatározóbb tétel a **személyi juttatások,** amelyek az összes kiadások 65,9%-át képviselik. A személyi juttatások összege 2020. évben 1.074.967.270 Ft, a munkaadókat terhelő járulékok összege 197.123.651 Ft és a dologi kiadások összege 350.247.433 Ft volt.

A Társulás által fenntartott intézmények közül az ECSGYK az ellátottak pénzbeli juttatásaira 600.540 Ft-ot fordított.

A Társulás 2020. évben a felhalmozási kiadásokon belül **beruházásokra és felújításokra** 8.053.495 Ft összeget fordított. A felhalmozási kiadások az összes kiadások 0,5%-át teszik ki.

5. A Társulás által nyújtott támogatások

A Pécsi Többcélú Agglomerációs Társulás 2020. évben államháztartáson belülre támogatást nem nyújtott.

6. A Társulás 2020. évi maradványkimutatása

A beszámolók összesített adatait bemutató maradvány elszámolást a határozattervezet 8. és 13. melléklete tartalmazza, a KGR-rendszer 07. űrlapjának adatai alapján.

Az Áht. 86. § (5) bekezdése szerint az államháztartás önkormányzati alrendszerébe tartozó költségvetési szerv esetén az irányító szerv jogosult dönteni a költségvetési szerv maradványának elvonandó és felhasználható összegéről.

Az Ávr. 155. § (1) bekezdése szerint a költségvetési szerv költségvetési maradványából az irányító szervet megillető rész számítását az irányító szerv határozza meg. A költségvetési szerv költségvetési maradványát az irányító szerv a zárszámadási határozatával egy időben állapítja meg, és – szükség esetén – módosítja költségvetési határozatát. A maradvány elszámolás az előterjesztés részét képezi.

A költségvetési maradvány megállapítását követően a 4/2013.(I.11.) Korm. rendeletben foglalt számviteli szabályozás figyelembevételével valamennyi intézmény esetében fenntartói jogkörben felülvizsgálatra került, hogy az összes maradvány (6. oszlop) összege fedezetet nyújt-e a 13. oszlopban kimutatott tárgyévre áthúzódó intézményi kötelezettségvállalások teljesítésére. Az elvégzett számítás keretében a kötelezettségek között lett figyelembe véve a pályázatok, átvett pénzeszközök feladattal terhelt maradványát, a 2020. évben lejárt határidejű, kifizetetlen számlák összegét. Az Agglomerációs Társulás és az általa fenntartott költségvetési szervek alaptevékenységeinek maradványa 468.375.866 Ft. Az alaptevékenység kötelezettségvállalással terhelt maradványa 91.391.858 Ft.

Az Agglomerációs Társulás alaptevékenységének szabad maradványa 376.984.008 Ft, amely tartalmazza az PKSZAK EFOP 152-16 pályázati támogatás maradványának 28.551.271 Ft visszafizetési összegét is.

A felülvizsgálat után az előbb felsoroltak, valamint az egyedi korrekciók összesítését követően, az INSZI esetében a kötelezettségvállalások meghaladják a maradvány összegét, a különbözetnek megfelelő összegben a 16. „Kiegészítési szükséglet” oszlopban összesen 21.605.177 Ft kiegészítéssel a fenntartó fedezetet biztosít a kötelezettségek teljesítésére

A **PKSZAK** esetében az alaptevékenység maradványa 47.206.399 Ft, a kötelezettségvállalással terhelt maradvány összege 11.473.048 Ft, pályázati elszámolás visszafizetési kötelezettség maradványa 28.551.271 Ft, az alaptevékenység szabad maradványa 7.182.080 Ft, amely összegeket a Társulási Tanács az költségvetési szerv részére jóváhagy.

Az **ECSGYK** esetében az alaptevékenység maradványa 50.485.887 Ft, a kötelezettségvállalással terhelt maradvány összege 17.375.093 Ft, az alaptevékenység szabad maradványa 33.110.794 Ft, amely összegeket a Társulási Tanács a költségvetési szerv részére jóváhagy azzal a feltétellel, hogy az alaptevékenység szabad maradványát (33.110.794 Ft-ot) a K1 Személyi juttatások és K2 Munkaadót terhelő járulékok jogcímre köteles fordítani. Továbbá a Társulás 2021. évi saját költségvetésében zárolt kiadási előirányzatok során elkülönített 103.398.664 Ft összegből 70.287.870 Ft-ot ad át az intézmény részére a K1 Személyi juttatások és K2 Munkaadót terhelő járulékok jogcímre.

Az **INSZI** esetében alaptevékenység maradványa 30.841.456 Ft, a kötelezettségvállalással terhelt maradvány összege 52.446.633 Ft, az alaptevékenység szabad maradványa -21.605.177 Ft, amelyet a fenntartó intézményfinanszírozás keretén belül ad át a költségvetési szerv részére a kötelezettségek teljesítésére.

A **PTAT** esetében az alaptevékenység maradványa 339.842.124 Ft, a kötelezettségvállalással terhelt maradvány összege 10.097.084 Ft, az alaptevékenység szabad maradványa 329.745.040 Ft, amelyből az INSZI részére 21.605.177 Ft, az ECSGYK részére 70.287.870 Ft finanszírozás keretén belül átadásra kerül. A fennmaradó 237.851.993 Ft szabad maradvány visszafizetését - melyet 2020. évben Pécs Megyei Jogú Város Önkormányzata biztosított támogatás formájában a Társulás részére – az Önkormányzat nem kéri vissza, hanem az Önkormányzat által 2021. évben fizetendő, a Társulás és intézményei MÁK különbözetének (személyi juttatásokat terhelő közterhek, levonások) fedezetére köteles fordítani.

7. A Társulás eredménykimutatása

Az Eredménykimutatást a határozattervezet 9. melléklete tartalmazza.

A kimutatás bemutatja az Agglomerációs Társulás gazdálkodásának, tevékenységeinek együttes eredményét, az adott költségvetési évben, pénzforgalomban ténylegesen teljesített, valamint a pénzforgalomban még nem teljesített, de az adott évre járó eredményszemléletű bevételek, valamint az adott évi tevékenységet terhelő költségek/ráfordítások –függetlenül attól, hogy azok pénzforgalomban kiadásként az adott évben vagy az előző évben merültek fel, illetve a következő évben fognak teljesülni.

8. A Társulás kormányzati funkciónkénti teljesített kiadásai és bevételei

A 15/2019.(XII.) PM rendelet alapján a költségvetési szerv közfeladatait, szakmai alaptevékenységeit kormányzati funkciókba - funkciószámmal és -megnevezéssel - be kell sorolni, és az alapító okiratában fel kell tüntetni.

Ennek megfelelően a Társulásnál tizenkilenc kormányzati funkció kódon kerülnek könyvelésre a gazdasági események. A kormányzati funkciókódok megnevezését a kódra könyvelt bevételek és kiadások összegét a melléklet 11. melléklete mutatja be.

9. A Társulás többéves kihatással járó döntésekből származó kötelezettségei

A határozattervezet 14. mellékletei tartalmazzák az Agglomerációs Társulás és az általa fenntartott költségvetési szervek többéves kihatással járó döntésekből származó kötelezettségeit.

A koronavírus-járvány miatt - 2021. január 29-én közzé tett – a veszélyhelyzet kihirdetéséről és a veszélyhelyzeti intézkedések hatályba lépéséről szóló 27/2021. (I.29.) Korm. rendeletben foglaltak alapján a katasztrófavédelemről szóló és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésében foglaltak szerint az önkormányzati társulási tanács feladat- és hatáskörét a veszélyhelyzet időszakában az elnök gyakorolja.

Kérem Tisztelt Elnök Urat, hogy a fenti jogszabályokban leírt felhatalmazása alapján a Társulás zárszámadását a határozati javaslatnak és annak mellékleteinek megfelelően fogadja el.

Pécs, 2021. május 26.

**Dr. Deákné Dr. Pap Krisztina**

főosztályvezető